Diari Oficial de la Generalitat Valenciana


Sumari del DOGV 3267, del 18-06-1998 (1998/5107)

RESOLUCIÓ de 9 de juny de 1998, de la Direcció General de Personal de la Conselleria de Cultura, Educació i Ciència, per la qual es convoca procediment d'adscripció als llocs de treball del primer cicle de l'Educació Secundària obligatòria en instituts d'educació secundària per a funcionaris del cos de mestres.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3267

Data del DOGV
:   18-06-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/5107


Data del document
:   09-06-1998

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 9 de juny de 1998, de la Direcció General de Personal de la Conselleria de Cultura, Educació i Ciència, per la qual es convoca procediment d'adscripció als llocs de treball del primer cicle de l'Educació Secundària obligatòria en instituts d'educació secundària per a funcionaris del cos de mestres. [1998/X5107]
  
La disposició final primera de l'Ordre de 23 d'abril de 1998, de la Conselleria de Cultura, Educació i Ciència, per la qual es creen llocs de treball docent, per a ser ocupats per funcionaris del cos de mestres en determinats instituts i seccions que incorporen el primer cicle d'Educació Secundària Obligatòria en el curs 1998/99, autoritza la Direcció General de Personal per al desenvolupament del que s'hi preveu. D'altra banda, el capítol I de l'Ordre de 23 gener de 1997, de la Conselleria de Cultura, Educació i Ciència, per la qual es regula el procés d'adscripció dels funcionaris del cos de mestres als llocs de treball resultants de la nova ordenació del sistema educatiu, regula l'adscripció als llocs de treball del primer cicle de l'Educació Secundària Obligatòria en instituts d'Educació Secundària.
  
En la tramitació d'aquesta resolució s'ha complit el que preveu l'article 32 de la Llei 9/1987, de 12 de juny, d'Òrgans de Representació, Determinació de les Condicions de Treball i Participació del Personal al Servei de les Administracions Públiques.
  
Per tot això, resolc:
  
Article 1
  
S'obri convocatòria pública a fi que, d'acord amb el que disposa el capítol I de l'Ordre de 23 gener de 1997, de la Conselleria de Cultura, Educació i Ciència, per la qual es regula el procés d'adscripció dels funcionaris del cos de mestres als llocs de treball resultants de la nova ordenació del sistema educatiu, es cobrisquen els llocs de treball establits en els annexos I i III de l'Ordre de 23 d'abril de 1998, de la Conselleria de Cultura, Educació i Ciència, per la qual es determinen els llocs de treball docents catalogats en instituts per a ser ocupats per funcionaris del cos de mestres.
  
Article 2
  
La participació en aquest procediment té caràcter voluntari. Hi poden participar els funcionaris de carrera del cos de mestres que siguen titulars de llocs de treball amb caràcter definitiu en centres docents públics dependents de la Conselleria de Cultura, Educació i Ciència, i els qui es troben en situació de provisionalitat, com a conseqüència de la supressió del lloc de treball que ocupaven amb caràcter definitiu. Els participants han de trobar-se en alguna de les situacions següents:
  
- servei actiu
  
- serveis especials
  
- excedència per a cura de fills durant el primer any
  
- suspensió provisional
  
Article 3
  
1. L'adjudicació de les vacants oferides es determinarà d'acord amb les prioritats següents:
  
1.1 Mestres que hagen superat les proves selectives d'accés al cos de professors d'Ensenyament Secundari en l'especialitat per la qual han ingressat i que tinguen destinació definitiva en col·legis públics establits com a àmbit d'influència de la vacant oferida en l'annex II de l'Ordre de 23 d'abril de 1998. Entre aquests, tindran preferència els qui hi hagen accedit pel torn de mobilitat.
  
1.2 Mestres amb destinació definitiva en el col·legis públics establits com a àmbit d'influència de la vacant oferida en l'annex II de l'Ordre de 23 d'abril de 1998 i provisionals per supressió del lloc de treball que ocupaven amb caràcter definitiu als esmentats col·legis públics.
  
1.3 La resta de participants.
  
2. La prioritat per a fer efectiva l'adscripció estarà determinada pel supòsit en què es troben compresos, d'acord amb l'ordre de prelació en què van relacionats en l'apartat anterior.
  
3. En els supòsits 1.1 i 1.2, quan existisquen diferents participants dins el mateix grup, la prioritat s'hi determinarà per:
  
3.1 Major antiguitat amb destinació definitiva a l'àmbit d'influència.
  
3.2 Major temps de serveis efectius com a funcionari de carrera en el cos de mestres.
  
3.3 Any més baix d'ingrés en el cos.
  
3.4 Millor número de llista obtingut en el procediment selectiu d'ingrés en el cos:
  
a) Els mestres de la desena i onzena promocions d'accés directe i dels concursos oposició convocats a partir de 1984 tindran el número de llista general publicat en l'ordre ministerial per la qual van ser nomenats funcionaris de carrera.
  
b)) Aquells que van ingressar en el cos de mestres amb anterioritat a 1985 i que tinguen assignat el nou NRP, d'acord amb la Resolució de 29 de maig de 1985, de la Secretaria d'Estat per a l'administració Pública, tindran en aquest concepte la part numèrica del seu antic NRP.
  
c) Aquells que van ingressar en el cos de mestres amb anterioritat a 1985 i encara no tinguen assignat un nou NRP. Se'ls considerarà com el número de llista la part numèrica del seu NRP.
  
d) Aquells que van ingressar mitjançant els procediments selectius convocats amb posterioritat a 1991 s'ordenaran atenent a la millor puntuació obtinguda en el dit procediment selectiu, d'acord amb el que estableix l'ordre per la qual se'ls nomena funcionaris de carrera.
  
4. Els mestres que tenen destinació en un centre per desglossament o integració en un altre se'ls computarà en l'antiguitat com a definitius en aquest, la referida al seu centre d'origen. El mateix tractament es donarà als qui els va ser suprimida la seua destinació immediatament anterior.
  
5. L'antiguitat en l'àmbit d'influència s'entendrà la mantinguda de forma ininterrompuda en les centres de l'àmbit d'influència.
  
6. En el supòsit 1.3, si existeixen diferents participants dins els mateix grup, la prioritats entre ells es determinarà d'acord amb el que disposa el tercer punt d'aquest article, llevat del punt 3.1.
  
Article 4
  
Per a poder ser adscrit a una vacant del primer cicle d'Educació Secundària Obligatòria en instituts, s'haurà d'estar en possessió dels requisits establits en l'article 4 i la Disposició Addicional Segona de l'Ordre de 23 de gener de 1997, de la Conselleria de Cultura, Educació i Ciència, per la qual es regula el procés d'adscripció dels funcionaris del cos de mestres als llocs de treball resultants de la nova ordenació del sistema educatiu
  
.
  
Article 5
  
Els mestres que desitgen participar en el procediment descrit en els articles anteriors, dirigiran la sol·licitud, ajustant-se al model d'annex I, al director territorial de Cultura i Educació de la província on es trobe el centre de destinació definitiva o de supressió. La instància de sol·licitud serà presentada en la direcció territorial corresponent.
  
Els participants podran sol·licitar tots els llocs per als quals estiguen habilitats, relacionant-los segons el seu ordre de preferència establit a aquest efecte en el model d'annex I.
  
El termini de presentació de sol·licituds serà del 18 al 27 de juny de 1998, ambdós inclosos.
  
Article 6
  
En cada direcció territorial es formarà una comissió designada pel director territorial corresponent i composta pel subdirector d'Educació, que actuarà com a president; un vocal nomenat entre inspectors d'Educació amb destinació en la província; dos vocals nomenats entre directors de centres públics d'Educació Infantil o Primària de la província, i un secretari nomenat entre funcionaris de carrera del grup A (administració general) amb destinació en la direcció territorial.
  
Aquesta comissió serà l'encarregada de dur a terme l'estudi de les sol·licituds i la seua ordenació, segons els criteris assenyalats en l'article 3 d'aquesta resolució, i de la proposta d'adscripció als llocs de treball que corresponga a cada concursant.
  
Article 7
  
Una vegada examinades totes les sol·licituds, les comissions exposaran al tauler d'anuncis de cada direcció territorial la proposta dels mestres adscrits a centres de Secundària, amb l'especificació del lloc de treball al qual han sigut adscrits, segons el model d'acta de l'annex II.
  
Article 8
  
Aquells mestres que no estiguen d'acord amb la proposta realitzada per les comissions, podran presentar una reclamació en el termini de 3 dies des de la seua exposició, segons el model d'annex III. Les reclamacions seran dirigides al director territorial de Cultura i Educació de la província d'on depenga la comissió.
  
Article 9
  
Vistes les reclamacions, la direcció territorial dictarà una resolució definitiva, que s'ajustarà al model establit en l'annex IV. Contra aquesta resolució es podrà interposar recurs ordinari davant el director general de Personal.
  
DISPOSICIONS FINALS
  
Primera
  
Els mestres que obtinguen adscripció a un lloc de treball segons el que disposa aquesta resolució, i obtinguen destinació en els concursos de trasllats convocats per aquesta o una altra administració educativa, s'entendran amb destinació definitiva el dia 1 de setembre de 1998, en el lloc de treball obtingut en el concurs de trasllats convocat per Resolució de 23 de desembre de 1997, d'aquesta Direcció General, llevat que d'acord amb la base 31 d'aquesta resolució s'hi consigne la renúncia amb anterioritat al 31 de juliol de 1998.
  
Segona
  
Contra aquesta resolució que, d'acord amb el que es preceptua en l'article 109, en relació amb la disposició addicional novena de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, posa fi a la via administrativa, podrà interposar-se recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors a partir de la seua publicació, amb la comunicació prèvia a l'òrgan que va dictar l'acte impugnat, segons el que es disposa en l'article 110.3 de l'esmentada Llei 30/1992, de 26 de novembre.
  
València, 9 de juny de 1998.- El director general de Personal: José Cano Pascual.
  
Annex I
  
Sol·licitud de participació en l'adscripció a les vacants
  
del primer cicle d'ESO en instituts
  
Senyor/Senyora ..., mestre/mestra amb destinació definitiva/provisional per supressió al Col·legi Públic ..., de la localitat d ..., província d ..., amb document nacional d'identitat ... i número de registre personal ....
  
SOL·LICITA
  
Annex II
  
Proposta de mestres adscrits a vacants
  
del primer cicle d'ESO en instituts
  
DNI Nom i cognoms Institut de secundària Especialitat
  
\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_
  
\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_
  
\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_
  
\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_
  
\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_
  
\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_
  
\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_
  
\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_
  
\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_
  
\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_
  
\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_
  
\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_
  
\_\_\_\_\_\_\_\_\_\_\_\_\_, \_\_\_\_\_\_\_ de \_\_\_\_\_\_\_\_\_ de 1998
  
El/la president/a de la Comissió
  
Annex III
  
Model de reclamació
  
El senyor/la senyora ..., amb DNI ..., NRP ..., amb destinació al Col·legi Públic ... d ..., província d ...,
  
Domiciliat a l'efecte de notificació a ... ... ... ... ... ... ... ... ... ... ... ... ... ... ... ... ... ... ... ... ... ... ... ... ... ... ... ...
  
Exposa:
  
Que no està d'acord amb la proposta d'adscripció per les causes següents:
  
........................................................................................................................................................................................................
  
Sol·licita:
  
Que siga revisada l'esmentada adscripció en el sentit següent: ........................................................................................................................................................................................................
  
\_\_\_\_\_\_\_\_\_\_, \_\_\_\_\_\_\_ de \_\_\_\_\_\_\_\_\_ de 199\_
  
La persona interessada
  
SR. DIRECTOR TERRITORIAL DE CULTURA I EDUCACIÓ D\_\_\_\_\_\_\_\_\_\_\_\_\_\_
  
Annex IV
  
Resolució d'adscripció a les vacants
  
del primer cicle d'ESO en instituts
  
El senyor/la senyora ..., director territorial de Cultura i Educació d..., d'acord amb el que estableix l'article 9 de la Resolució de 24 de gener de 1997, de la Direcció General de Centres Docents, de la Direcció General d'Ordenació i Innovació Educativa i Política Lingüística i de la Direcció General de Personal de la Conselleria de Cultura, Educació i Ciència, dictada en aplicació de l'article 6 de l'Ordre de 23 de gener de 1997, de la Conselleria de Cultura, Educació i Ciència, per la qual es regula el procés d'adscripció dels funcionaris del cos de mestres als llocs de treball resultants de la nova ordenació del sistema educatiu.
  
Resolc
  
Adscriure al primer cicle d'ESO de l'Institut ... de la localitat d..., província d..., el senyor/a la senyora ..., amb DNI..., NRP..., al lloc de treball d....
  
Contra aquesta resolució es podrà interposar un recurs ordinari en el termini d'un mes a partir de la seu notificació davant el director general de Personal.